અહી રાજકીય ખટપટો ઓછી હતી તેથી જયદેવને લાગ્યું કે લગભગ તો અહિંથી જલ્દી બદલી નહિ થાય વળી આવી કડકા માથાભારે ગુનેગારો અને પછાત તાલુકા મથકે પોલીસ અધિકારીઓમાં પણ ખાસ આવવા માટે હરીફાઈ નથી હોતી કેમકે આવા પોલીસ સ્ટેશનમાં કાંઈ ‘માખણમાંથી માખી કાઢવા જેવું સહેલુ નથી હોતુ પણ માથુ ફોડીને લોહી કાઢવાનું હોય છે’ આથી જયદેવે પૂરી તાકાતથી ‘કાયદાની અમલવારીના અને સત્યમેવ જયતે’ના પ્રયોગો કરવાનું નકકી કર્યું.